
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» 
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ


Իրավական ակտի անհրաժեշտությունը (նպատակը).

«Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ  փոփոխություններ և լրացումներ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին Հայաստանի Հանրապետության կառավարության որոշման նախագիծը բխում է Հայաստանի Հանրապետության կառավարության 2023 թվականի դեկտեմբերի 7-ի N 2145-Լ որոշման Հավելված 2-ի՝ Հայաստանի Հանրապետությունում ֆիզիկական կուլտուրայի և սպորտի ոլորտների զարգացման 2024-2030 թվականների ռազմավարության գործողությունների պլանի 1-ին ռազմավարական ուղղության 1.3 մասնավոր նպատակի 1-ին և 2-րդ գործողությունների պահանջից, ինչպես նաև Հայաստանի Հանրապետության Վարչապետի հովանու ներքո  «Սևանի շուրջ» սիրողական հեծանվային արշավ  (այսուհետ՝ Հեծանվային արշավ անցկացնելու նպատակով հավելյալ 23937.4 ՀՀ դրամ գումար տրամադրելու անհրաժեշտությունից:

Ընթացիկ իրավիճակը և խնդիրները.

2024 թվականի անցկացվել է TOUR DE SEVAN 2024 Սևանի շուրջ հեծանվարշավ, որը հավանության է արժանացել հեծանվորդների շրջանում:  Հաշվի առնելով դրական արձագանքները, անհրաժեշտություն է առաջացել 2026 թվականի օգոստոս ամսին կազմակերպել և անցկացնել «Սևանի շուրջ» 2-օրյա  սիրողական հեծանվային արշավ:
Հեծանվային արշավին կարող են մասնակցել 18 և բարձր տարիքի անձինք, նախատեսվում է միջոցառմանը ներգրավել շուրջ 170 մասնակից, Հայաստանի տարբեր մարզերից և քաղաքներից:
Միջոցառումը կնպաստի հանրության շրջանում հեծանվային սպորտի զարգացմանը և մասսայականացմանը:


Կարգավորման նպատակը և բնույթը.

Հայաստանի Հանրապետության Վարչապետի հովանու ներքո  անցկացվող «Սևանի շուրջ» սիրողական հեծանվային արշավի նպատակներն են՝  Հայաստանի Հանրապետությունում հեծանվային սպորտի և առողջ ապրելակերպի մասսայականացումը՝ որպես ակտիվ կենսակերպի և  հանգստի միջոցի, հեծանվային սպորտի դերի բարձրացումը՝ որպես էկոլոգիապես մաքուր փոխադրամիջոցի, միաժամանակ ապահովելով «Հեծանիվը որպես շրջակա միջավայրը աղտոտվածությունից զերծ պահելու միջոց» գաղափարի քարոզումը, սպորտային տուրիզմի զարգացումը  և Սևանա լիճը որպես միջազգային սպորտային միջոցառումների անցկացման գրավիչ վայր ներկայացնելը, տարբեր սերունդների միջև համագործակցության և առողջ մրցակցության միջավայր ստեղծելը՝ հեծանիվ վարելը դարձնելով բոլոր տարիքի մարդկանց համար հասանելի և գրավիչ զբաղմունք: 
Սույնով պայմանավորված անհրաժեշտություն է առաջացել ՀՀ կրթության, գիտության, մշակույթի և սպորտի նախարարությանը Հայաստանի Հանրապետության կառավարության պահուստային ֆոնդից հատկացնել 23937.4 հազ.դրամ «1163. Մասսայական սպորտ» ծրագրի «11032. «Սևանի շուրջ» սիրողական հեծանվային արշավ միջոցառմանը:

Նախագծի մշակման գործընթացում ներգրավված ինստիտուտները և անձինք.

Հայաստանի Հանրապետության Վարչապետի աշխատակազմ և Հայաստանի Հանրապետության կրթության, գիտության, մշակույթի և սպորտի նախարարություն:

Իրավական ակտի կիրարկման դեպքում ակնկալվող արդյունքը.
Մրցաշարերի անցկացման արդյունքում ակնկալվում է ֆիզիկապես ամուր և առողջ սերնդի դաստիարակություն, ֆիզիկական կուլտուրայով և սպորտով զբաղվողների քանակի էական աճ, բնակչության կենցաղում ակտիվ հանգիստ և առողջ ապրելակերպ վարող անձանց թվաքանակի աճ ֆիզկուլտուրային-առողջարարական և զանգվածային մարզական ծրագրերի անցկացման խթանում և բարելավում:
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
«Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ  փոփոխություններ և լրացումներ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ  չի առաջացնի:
[bookmark: _GoBack] «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություն». Հայաստանի Հանրապետության կառավարության 2023 թվականի դեկտեմբերի 7-ի N 2145-Լ որոշմամբ հաստատված՝  Հայաստանի Հանրապետությունում ֆիզիկական կուլտուրայի և սպորտի ոլորտների զարգացման 2024-2030 թվականների ռազմավարություն:
Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:

Այլ տեղեկություններ.
Չկան: 

